***ОБЩИНСКА ИЗБИРАТЕЛНА КОМИСИЯ- КОСТЕНЕЦ***

**РЕШЕНИЕ № 184-МИ**

**гр.Костенец, 26.11.2015г.**

ОТНОСНО: Вземане на становище (писмено възражение) по частна жалба срещу Определение № 848/06.11.2015г. постановено по адм.д.№ 1004/2015г. по описа на Административен съд София област (АССО), Седми състав и определяне членове на ОИК Костенец, които да я представляват пред Върховен административен съд (ВАС).

В ОИК Костенец е постъпила частна жалба до ВАС, вх.№ 114/23.11.2015г. по входящия регистър от Георги Владов Митров срещу Определение № 848/06.11.2015г. постановено по адм.д. № 1004/2015г. по описа на АССО, Седми състав. С жалбата се иска да се отмени изцяло обжалваното определение и да се постанови друго такова, с което да се приеме, че е налице правен интерес от обжалване на процесното решение и да се отмени Решение № 153-МИ от 26.10.2015г. на ОИК Костенец, като неправилно и незаконосъобразно. Съгласно дадените указания, ОИК Костенец може да направи писмени възражения по жалбата в 3- дневен срок от получаването й, както и да представи писмени доказателства.

Предвид изложеното и на основание чл.87, ал.1, т.1 , чл. 459 от Изборния кодекс и Решение № 2901-МИ от 05.11.2015г. на ЦИК, ОИК Костенец

**Р Е Ш И:**

1. Приема писмено становище (възражение) на частна жалба от Георги Владов Митров срещу Определение № 848/06.11.2015г. постановено по адм.д. № 1004/2015г. по описа на АССО, Седми състав (Приложение № 1, неразделна част от настоящето решение), което да се депозира и отстоява пред ВАС от представляващите ОИК Костенец лица;

2. Упълномощава Борислав Иванов Пашунов- Председател и Александър Василев Арангелов- Секретар, заедно и/или поотделно да представляват ОИК Костенец пред Върховен административен съд.

3. Възлага на Председателя и Секретаря да дават целодневни дежурства във връзка с представляване на ОИК Костенец пред Върховен административен съд за насрочени съдебни заседания по делото, за подготовка на преписката по оспорвания акт и изпращането й в съда и за предоставянето на исканите от съда документи и информация.

Решението подлежи на оспорване в тридневен срок от обявяването му пред ЦИК.

Председател: Борислав Пашунов

Секретар: Александър Арангелов